Ռիչարդ Ֆորդ

Ռիչարդ Ֆորդ (, ), ամերիկացի ժամանակակից գրող, Պուլիտցերյան մրցանակի դափնեկիր

Կենսագրություն 
Ռիչարդ Ֆորդը ծնվել է Միսիսիպի նահանգի Ջեքսոն քաղաքում։ Մինչև ութ տարեկան դառնալը ճամփորդել է հոր՝ Faultless Starch ընկերության շրջիկ առևտրական Փարքեր Քերոլ Ֆորդի հետ։ Երբ հորն առաջին անգամ ինֆարկտ է խփել, վերջինս տղային հանձնել է Արկանզաս նահանգի Լիթլ Ռոք քաղաքում ապրող իր հոր խնամքին։ 1960 թվականին ինֆարկտի երկրորդ հարվածից Փարքեր Ֆորդը մահացել է։

Ռիչարդը դպրոցն ավարտելուց հետո ընդունվել է Միչիգանի համալսարանի հյուրանոցային տնտեսության բաժինը, բայց հետո տեղափոխվել է նույն համալսարանի անգլիական գրականության և լեզվի ֆակուլտետ, որն ավարտել է բակալավրի որակավորումով։ Որոշ ժամանակ ուսուցչություն է արել Միչիգան նահանգի Ֆլինթ քաղաքի միջնակարգ դպրոցում, ապա պայմանագրային ծառայության անցել ծովային հետևակում, բայց առողջական խնդիրների պատճառով ստիպված է եղել ժամանակից շուտ զորացրվել։ 1968 թվականին ամուսնացել է Քրիստինա Հենսլիի հետ, ում ճանաչում էր դեռ համալսարանում սովորելու տարիներից։

Չնայած թեթև դիսլեկսիային (կարդալ-գրելու ունակությունների խանգարմանը), Ֆորդը երկար տարիներ ամենայն լրջությամբ ու համառորեն գրականություն է ուսումնասիրել։ Հարցազրույցներից մեկի ժամանակ նա հայտարարել է, որ այդ հիվանդությունն իրեն ոչ թե խանգարել, այլ ինչ-որ տեղ մինչև անգամ օգնել է, քանի որ ստիպել է ընթերցել դանդաղ ու խորամուխ լինելով։

Որոշ ժամանակ Ռիչարդը նաև իրավաբանական դպրոց է հաճախել, բայց հետո թողել է ու տեղափոխվել Կալիֆոռնիայի համալսարան, որտեղ 1970 թվականին գեղանկարչության մագիստրոսի կոչում է ստացել։ 1971 թվականին նա երեք տարով աշխատանքային պայմանագիր է կնքել Միչիգանի համալսարանի հետ։

Պարգևներ 
 2001 - PEN/Malamud Award
 1995 - PEN/Faulkner Award Անկախության օրը վեպի համար
 1995 - Pulitzer Prize for Fiction Անկախության օրը վեպի համար
 1995 - Rea Award լավագույն պատմվածքի համար
 1987 - PEN/Faulkner Award

Մատենագրություն

Վեպեր 
 Սրտիս մի կտորը (, 1976)
 Վերջին բախտավոր դեպքը (, 1981)
 Վայրի կյանք (, 1990)
 Կանադա (անգլ.՝ Canada, 2012)
 Ֆրենկ Բասքոմբեի մասին քառերգությունը 
 Մարզական թեմաներով գրողը (անգլ.՝ Sportswriter, 1986)
 Անկախության օրը (անգլ.՝ Independence day, 1995)
 Երկրի ծայրը (անգլ.՝ Lay of the Land, 2006)
 Թույլ տուր՝ քեզ հետ լինեմ, Ֆրե՛նկ (անգլ.՝ Let me be Frank with you, 2014) - բաղկացած է չորս նորավեպից.
 «Ես այստեղ եմ» (անգլ.՝ I'm here);
 «Կարող էր ավելի վատ լինել» (անգլ.՝ Everything could be worse);
 «Նոր նորմալը» (անգլ.՝ New normal);
 «Ուրիշների մահերը» (անգլ.՝ Deaths of others).

 Նորավեպեր 
 Ռոք Սփրինգս (անգլ.՝. Rock springs, 1987)
 Կանայք տղամարդկանց հետ. երեք պատմություն (, 1997)
 Բազում մեղքեր (, 2002)
 Հիշողությունների գիրք 
 «Նրանց միջև». հիշողություններ ծնողներիս մասին (անգլ.՝ Between them: Remembering my parents, 2017)
 Սցենար 
 Պայծառ հրեշտակ (անգլ.՝ Bright angel, 1990)
 Գրականություն Ռիչարդ Ֆորդի մասին 
 Huey Guagliardo. Perspectives on Richard Ford: Redeemed by Affection / University Press of Mississippi, 2000. ISBN 978-1-57806-234-8
 Huey Guagliardo. ed., Conversations with Richard Ford / University Press of Mississippi, 2001. ISBN 978-1-57806-406-9
 Ծանոթագրություններ 

 Արտաքին հղումներ 
 Հարցազրույց (1996), Salon.com''
 Հարցազրույց  Writer’s Voice (2006).
 Հարցազրույց  (2002), IdentityTheory.com
 Интервью (2006), The New Yorker
 Հարցազրույց  (2006), Nerve.com
 Հարցազրույց , կարծիքներ գրքի մասին և MP3 ձայնագրություն (2006), Փենսիլվանիայի համալսարան

Ամերիկացի գրողներ
Պուլիտցերյան մրցանակակիրներ
20-րդ դարի ամերիկացի վիպասաններ
21-րդ դարի ամերիկացի վիպասաններ
Արվեստի և գրականության ամերիկյան ակադեմիայի անդամներ
Կոլումբիայի համալսարանի դասախոսներ
Գուգենհայմի կրթաթոշակառուներ
Միչիգանի համալսարանի շրջանավարտներ
Ամերիկացի տղամարդ վիպասաններ
20-րդ դարի ամերիկացի պատմվածքագիրներ